Bujačí vrch (Belianske Tatry)

Bujačí vrch () je vrch Belianskych Tatier. Leží nad obcou Ždiar, približne  severozápadne od Kežmarku. Nie je turisticky prístupný.

 Poloha 
Nachádza sa vo východnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom je severne situovaný Ždiar, severozápadne ležia Podspády a Tatranská Javorina, východne Lendak a južne Tatranská Lomnica. Masív sa nachádza v Tatranskom národnom parku a v národnej prírodnej rezervácii Belianske Tatry.

 Opis 
Bujačí vrch leží v juhovýchodnej časti hlavného hrebeňa Belianskych Tatier, medzi Prednými Jatkami () a Skalnými vrátami (). Severným smerom sa nachádza Veľký Grúň (), Gáflovka (), Javorinka () a Tokáreň (), východným leží Skalka (), Pálenica (), Skalné vráta () a Faixová skala (), južným Stežky (), Malá () a Veľká Svišťovka () a Kežmarský štít () a západným Kozí štít (), Jahňací štít (), Belianska kopa (), Predné () a Prostredné Jatky (). Severné svahy odvodňuje Tokárenský a Babí potok do riečky Biela, voda z južných odteká prítokmi Kežmarskej Bielej vody v povodí rieky Poprad.Vysoké Tatry. Letná turistická mapa. 1 : 50 000. Harmanec: VKÚ, a. s. Juhovýchodne sa nachádza Chata Plesnivec. Na juh od Bujačieho vrchu ležia tzv. Komíny, skalné útvary a Rakúsky chrbát, severne sa nachádzajú lesy nazvané Jahňacie. Vrchol je výborne viditeľný z Doliny Kežmarskej Bielej vody a Doliny Zeleného plesa a tiež z obce Ždiar.

 Výhľady 
Turisticky neprístupný skalnatý vrchol je pokrytý len nízkou vegetáciou. Vďaka polohe a nadmorskej výške je z vrcholu viditeľná časť hlavného hrebeňa Belianskych Tatier a okolité vrcholy Vysokých Tatier, pri vhodných podmienkach aj východná časť Nízkych Tatier, Stolické, Volovské a Slanské vrchy, Čierna hora, Branisko, Bachureň, Čergov, Levočské vrchy, Pieniny, Spišská Magura, Oravské Beskydy a mnohé vrchy južného Poľska.

 Prístup 
Vrchol je súčasťou národnej prírodnej rezervácie Belianske Tatry, preto je od roku 1978 turisticky neprístupný. Juhovýchodne stojí Chata Plesnivec, od ktorej vedie  zeleno značený turistický chodník južným úbočím vrchu k Veľkému Bielemu plesu. 

 Referencie 

 Pozri aj 
 Belianske Tatry
 Hrebeň Belianskych Tatier
 Zoznam vrcholov v Belianskych Tatrách

 Iné projekty 

 Externé odkazy 
 Poloha na turistickej mape
 Belianske Tatry na www.karpaty.net 

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)